
Abstraction-based Trace Generation to Validate Semantics of Formal Verifiers

A biztonságkritikus rendszerek komplexitása folyamatosan növekszik, melynek kezelésére többek között különböző mérnöki modellek (pl. állapotgépek) használata ad megoldást. Formális verifikációs technikák segítségével különböző tulajdonságok ellenőrizhetők a modelleken, de ehhez a modellezési nyelv pontos végrehajtási szemantikájának definiálására szükséges.
Formális ellenőrzőkben ezen szemantikák formalizálása a bemeneti modell transzformációja során történik meg. Ez egy komplex feladat, mivel a szemantika sokszor alulspecifikált. Bizonyos hibák, például a koncepció félreértése (mely gyakran az alulspecifikált részek kiegészítésére adott ad-hoc döntésekben nyilvánul meg), gyakoriak. Ezen problémák később sokszor az eszköz által adott eredmények észrevétlen érvénytelenségét eredményezik.
Ennélfogva a szemantikát implementáló modell-transzformáció validálása nélkülözhetetlen. A jelenlegi gyakorlat teszt modellek készítése majd érvényes lefutások megadása (általában manuálisan). Ez a módszer hibákra hajlamos és nem hatékony, például érvényes lefutások könnyen kihagyásra kerülhetnek.
A teszt lefutások automatikus generálása egy aktív kutatási terület. Egyszerű modellekre és modellezési nyelveken egyszerű, azonban könnyen bonyolulttá válhat: például ha a modell adatokat is tartalmaz vagy ha az állapottere végtelen. Ilyen esetekben a lefutásokat valamilyen fedettségi kritérium teljesítésére korlátozzák, de a probléma specifikus eseteiben precízebb megoldások is adhatók.
Munkámban absztrakció-alapú modelellenőrzőket felhasználó automatikus lefutás generálási módszert javaslok mely gyakran képes végtelen állapotterek kezelésére. Az absztrakciót konfigurálható módon alkalmazza és nem generál már korábban lefedett állapotokat szükségtelenül ismétlő lefutásokat. A dolgozatomban megvizsgálom az algoritmus garanciáit, erősségeit és gyengeségeit is, például fedési kritérimuokat és skálázhatóságot.
Az algoritmust egy esettanulmány során ki is értékelem reaktív állapotgépekhez készült eszközökön. A validált eszközök megfelelően összetett saját modellezési nyelvet alkalmaznak, melynek validálása szükséges. Másodlagos felhasználási esetként valós ipari modelleken is végrehajtok egy esettanulmányt.

